কৃষি ডিপ্লোমা ডিগ্রিধারীরা কৃষিকে যান্ত্রিকীকরণ করে এক ফসলি জমিকে দু-ফসলি, দু-ফসলি জমিকে তিন ফসলি, তিন ফসলি জমিকে চার ফসলি জমিতে পরিণত করে দ্বিগুণের বেশি ফসল উৎপন্ন করতে পারবে। ভেটেরিনারি ডিপ্লোমা ডিগ্রিধারীরা পশু, পোলট্র্রি ও দুগ্ধশিল্পে বিপ্লব ঘটাবে। লেদার, পলিটেকনিক ও টেক্সটাইল ডিপ্লোমা ডিগ্রিধারীরা লেদারশিল্পকে পরিণত করবে বহুমাত্রিক শিল্পে। মেডিক্যাল টেকনোলজিস্ট, নার্সিং, মেডিক্যাল অ্যাসিস্ট্যান্ট, ডেন্টাল অ্যাসিস্ট্যান্ট প্রমুখ নিজ গ্রামে হাসপাতাল, ক্লিনিক ও ল্যাব গড়ে তুলবেন। তখন প্রত্যেক মানুষ রাত-দিন ২৪ ঘণ্টা স্বল্পমূল্যে-বিনামূল্যে আধুনিক চিকিৎসা পান। ডিপ্লোমা ইন এডুকেশন ডিগ্রিধারীরা প্রাইমারি স্কুলে আধুনিক প্রযুক্তির সংযোগ ঘটাবেন। যেখানে প্রাইমারি স্কুল নেই, সেখানে এটা প্রতিষ্ঠা করবেন। প্রতিটি গ্রাম কৃষি, শিল্প, স্বাস্থ্য ও প্রযুক্তি শিক্ষায় স্বয়ংসম্পন্ন হবে। প্রতি উপজেলায় ১০টি ডিপ্লোমা ইনস্টিটিউট প্রতিষ্ঠার ফলে উপজেলা শহরগুলো শিক্ষানগরীতে পরিণত হওয়া সম্ভব।